Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkeztutako galdera, Nafarroako Ubideko bigarren fasea eraikitzeko proiektua eta alternatiben azterlana idatzi dituen enpresaren kontratazioa eteteko arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak Osoko Bilkuran ahoz erantzun dezan:

Zer dela-eta eten da Nafarroako Ubideko bigarren fasea eraikitzeko proiektua eta alternatiben azterlana idatzi dituen INGIOPSA SL - EPTISA, SERVICIOS DE INGENIERIA SL aldi baterako enpresa-elkartearen kontratazioa?

Iruñean, 2020ko uztailaren 24an

Foru parlamentaria: Miguel Bujanda Cirauqui